CELEX: 62020TA0381
Language: el
Date: 2021-12-21 00:00:00
Title: Υπόθεση T-381/20: Απόφαση του Γενικού Δικαστηρίου της 21ης Δεκεμβρίου 2021 — Datax κατά REA [Ρήτρα διαιτησίας – Έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης (2007-2013) – Συμφωνίες επιχορήγησης HELP και GreenNets – Έρευνα της OLAF – Δαπάνες προσωπικού – Βάρος αποδείξεως – Αξιοπιστία των φύλλων καταγραφής του χρόνου απασχόλησης – Μη επιλεξιμότητα των δαπανών που δήλωσε ο δικαιούχος – Αίτηση είσπραξης – Χρεωστικά σημειώματα – Παραγραφή – Εύλογη προθεσμία – Αναλογικότητα]

28.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/29
            
         
      Απόφαση του Γενικού Δικαστηρίου της 21ης Δεκεμβρίου 2021 — Datax κατά REA
      (Υπόθεση T-381/20) (1)
      
      (Ρήτρα διαιτησίας - Έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης (2007-2013) - Συμφωνίες επιχορήγησης HELP και GreenNets - Έρευνα της OLAF - Δαπάνες προσωπικού - Βάρος αποδείξεως - Αξιοπιστία των φύλλων καταγραφής του χρόνου απασχόλησης - Μη επιλεξιμότητα των δαπανών που δήλωσε ο δικαιούχος - Αίτηση είσπραξης - Χρεωστικά σημειώματα - Παραγραφή - Εύλογη προθεσμία - Αναλογικότητα)
      (2022/C 95/39)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Datax sp. z o.o. (Wrocław, Πολωνία) (εκπρόσωπος: J. Bober, δικηγόρος)
      
         Καθού: Εκτελεστικός Οργανισμός Έρευνας (εκπρόσωποι: S. Payan-Lagrou και V. Canetti, επικουρούμενες από M. Le Berre, δικηγόρο)
      
         Αντικείμενο
      
      Προσφυγή δυνάμει του άρθρου 272 ΣΛΕΕ με αίτημα, πρώτον, να εκδοθεί δήλωση επιλεξιμότητας των σχετικών με τον ερευνητή δαπανών προσωπικού, δεύτερον, να διαπιστωθεί ότι η υποχρέωση καταβολής κατ’ αποκοπήν αποζημίωσης δεν έχει έρεισμα και, τρίτον, να διαταχθεί ο REA να μη λάβει κανένα μέτρο έναντι της προσφεύγουσας όσον αφορά τις δαπάνες προσωπικού του ερευνητή σε σχέση με τις συμφωνίες επιχορήγησης HELP και GreenNets.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την προσφυγή.
               
            
                  2)
               
               
                  Καταδικάζει την Datax sp. z o.o. στα δικαστικά έξοδα, περιλαμβανομένων των εξόδων της διαδικασίας ασφαλιστικών μέτρων.
               
            
         (1)  EE C 297 της 7.9.2020.